Here is a page extracted from Wikipedia that may contain CSS, HTML, and a lot of unformatted text.

Title: Reino d'os Países Baixos
Content: O Reino d'os Países Baixos (neerlandés Koninkrijk der Nederlanden) ye una federación establita en 1954 que, actualment, ye formata por quatre países y tres municipios especials. Os quatre países constituyents son: Aruba, Curaçao, Sint Maarten y os propios Países Baixos (Nederland, seguntes l'idioma neerlandés, ye o territorio a on se troban as autoridatz d'o reino y a o que perteneixen os municipios especials de Bonaire, Saba y Sint Eustatius). Ye, amás, una monarquía con una reina a la cabeza d'o estato. Ista monarquía federal fue constituita baixo o estatuto d'o 8 d'octubre de 1954, quan os Países Baixos perdioron as suyas zagueras posesiones d'ultramar y pasaron a decir-se Reino d'os Países Baixos chunto con os territorios que quedaban encara en a suya posesión.

Países 
 Os Países Baixos son un estato unitario descentralizato administrato por un monarca y un consello de ministros. O pueblo ye representato en o Staten-generaal, que se divide en una cambra de representants y una cambra de senau. Os Países Baixos son dividitos en dotze provincias: Groningen, Frisia, Drenthe, Overijssel, Gelderland, Utrecht, Flevoland, Holanda Septentrional, Holanda Meridional,  Zelanda, Brabant Septentrional y Limburgo y dende o 10 d'octubre de 2010 encluye os municipios especials de Bonaire, Saba, Sint Eustatius
 Aruba ye un estato unitario centralizato dende 1986 que poseye o suyo propio gubierno (representato por o Primer ministro d'Aruba) y o consello de ministros, o monarca d'os Países Baixos ye representato por o Gubernador d'Aruba. O pueblo ye representato en o Parlamento d'Aruba. Aruba no tien divisions administrativas.
 Curaçao ye un estato unitario centralizato dende 2010 que poseye o suyo propio gubierno (representato por o Primer Ministro de Curaçao) y o consello de ministros, o monarca d'os Países Baixos ye representato por o Gubernador de Curaçao. O pueblo ye representato en o Parlamento de Curaçao. Curazao no tien divisions administrativas.
 Sint Maarten ye un estato unitario centralizato dende 2010 que poseye o suyo propio gubierno (representato por o Primer Ministro de Sint Maarten) y o consello de ministros, o monarca d'os Países Baixos ye representato por o Gubernador de Sint Maarten. O pueblo ye representato en o Parlamento de Sint Maarten. Sint Maarten no tien divisions administrativas.

Referencias

Países Baixos